1336.

Godina **1336** (MCCCXXXVI) bila je prijestupna godina koja počinje u ponedjeljak (1. januar/siječnja po julijanskom kalendaru).

## Događaji
### Januar/Siječanj &ndash; Mart/Ožujak
* 7. 1. - Sinovi Stjepana Babonića, Juraj, Dionizije i Pavao, zaključili ugovor u Beču protiv ugarskog kralja Karla Roberta.
* 24. 1. - Umro je aragonski kralj Alfonso IV, nasleđuje ga sin Pedro IV (do 1387).
* 25. 2. - Pilėnai: radije nego da se predaju Teutonskim vitezovima, 4.000 litvanskih branitelja vrši masovno samoubistvo.
* 25. 2. - Ashikaga Takauji nakratko ulazi u Kyoto, što se smatra krajem Restauracije Kenmu.
* 28. 2. - Brak preko posrednika između portugalskog infanta Pedra i Constanze Manuel, bivše supruge kastiljskog kralja Alfonsa XI. Narednih meseci dolazi do trogodišnjeg rata između Portugala i Kastilje, jer portugalski kralj Afonso IV smatra da njegov zet Alfonso XI zlostavlja njegovu kćerku i ne pušta Constanzu, dok kastiljski monarh zamera portugalskom na nedostatku pomoći u rekonkisti.

### April/Travanj &ndash; Jun/Lipanj
* 5. 4. - Umro je Jovan od Gravine, drački vojvoda, nasleđuje ga sin Karlo (do 1348).

* 26. 4. - Uspon na Mont Ventoux: Petrarca se navodno popeo na ovu planinu, prateće pismo se smatra najavom novog doba Renesanse.
* 29. 4. - Ilhanidski vladar Arpa Ke'un je izgubio bitku kod Maragheha od bagdadskog guvernera Ali Padshaha, ojratskog Mongola - Arba je ubijen sledećeg meseca, za novog ilhana je postavljen Musa, Ali Padshahova marioneta.
* proleće - Pošto kralj Dušan nema potomstva nakon četiri godine braka, pregovara se sa izaslanicima austrijskog vojvode Otta o braku sa njegovom sinovicom Elizabetom, kćeri pokojnog Friedricha Lijepog. Međutim, Elizabeta je umrla najesen a Jelena je zatrudnela negde u ovo vreme.
* jun - Vizantijska flota na čelu sa Aleksijem Filantropinom zauzela Lezbos od đenovskog gospodara Fokeje, Domenica Cattanea - glavno mesto Mitilena konačno zauzeto u novembru.
* 20. 6. - Papina bula *Summi magistri* za reformu benediktinaca.

### Jul/Srpanj &ndash; Septembar/Rujan
* 5. 7. -  Bitka kod Minatogawe je definitivna pobeda Ashikaga Takaujija nad carskim snagama. Samuraj Kusunoki Masashige ulazi u legendu zbog vernosti caru. Ashikaga će defintivno zauzeti Kyoto, Šogunat Ašikaga (Muromači) traje  1338-1573. Brat Ashikaga Tadayoshi se bavi administrativnim poslovima (do 1351).
* jul - Dubrovčani obnovili trgovačke veze s Bosnom, prekinute krajem prošle godine.
* jul - Drugi rat za škotsku nezavisnost: Engleski kralj Edward III je u Škotskoj, pustoši istočnu obalu gde se očekivalo francusko iskrcavanje.
* 20. 7. - Poglavar Džalairida Hasan Buzurg proglasio u Anadoliji malog Pir Huseina za ilhanidskog vladara, pod imenom Muhammad Khan. 
* 24. 7. - Bitka kod Qara Darre kod jezera Van: snage Hasana Buzurga su porazile Ali Padshaha, koji je uhvaćen i pogubljen. Hasan nastavlja do Bagdada i Tabriza, gde postavlja Muhammada na presto. U ovo vreme, na istoku Irana se postavio Togha Temür.
* avgust/septembar - Posle neuspešnih pregovora o škotskom pitanju, francuski pirati napadaju engleske brodove i luke.
* 20. 9. - Kōmyō postaje drugi severni japanski car, prvi kojeg je postavio šogunat Ashikaga (do 1348). Car Go-Daigo će u januaru pobeći u Yoshino i uspostaviti južni dvor - Period Nanboku-chō, tj. Period Severnog i Južnog dvora, traje do 1391.

### Oktobar/Listopad &ndash; Decembar/Prosinac
* jesen - Bitka kod Dermanaca, ili na reci Vit: bugarski car Ivan Aleksandar je porazio odmetnutog vidinskog despota Belaura, koji gine.
* 28. 11. - Papina bula * Redemptor noster* za reformu franjevaca.
* zima 1336/37 - Rođen je Dušanov naslednik, Stefan Uroš V (car 1355-71).
* 8. 12. - Lovro Lorandov je bosanski biskup, sa sjedištem u Đakovu (do 1347), nakon sporenja pape i ugarskog kralja oko imenovanja.
* 26. 12. - Francuski kralj zahteva od engleskog izručenje Roberta III d'Artois - neispunjenje će biti navedeno kao razlog za konfiskaciju engleske Akvitanije sledećeg maja.

### Kroz godinu
* Nove borbe između Šubića i kneza Nelipića: knez Nelipić je uzeo Ostrovicu Pavlu II Šubiću i dao je sinovcu Konstantinu, Isanovom sinu. Nelipić, uz posredovanje dalmatinskih gradova (i Mlečana), pristaje vratiti mjesto (sljedeće godine, uz odštetu). Uz Pavla II su bili brat Gregorije II i njihovi sinovci Mladen III i Pavao III. Uz Nelipića je, uz sinovca Konstantina, bio Budislav Ugrinić.
* Sastanak kralja Dušana i cara Andronika III u Radovištu na Strumici. Jovan Kantakuzin je upoznao srpskog vladara. 
* Andronik III je zauzeo deo Tesalije koji je bio pod epirskom vlašću (u Epiru vlada Ana Paleologina u ime Nikifora II Orsinija).
* Po verovanju, Dušan je u Nerodimlju posadio bor, posečen 1999.
* Luj, sin napuljskog kralja Roberta, sklopio ugovor sa albanskim despotom Andrijom II Musakijem u Draču.
* Papina bula *Benedictus Deus* o blaženoj viziji: duše dobijaju večnu nagradu odmah posle smrti, ne čekaju do sudnjeg dana (protivno razmišljanjima bivšeg pape Ivana XXII).
* Đenovac Lancelotto Malocello (port. Lanzarotto Malocello) je okupio flotu kod Lisabona, valjda da bi povratio kanarska ostrva sa kojih je oteran 1332.
* Na jugu Indije je osnovano Vidžajanagarska država

## Rođenja

* 8. 4. (ili kasne 1320-te) - Timur, centralnoazijski vladar († 1405)
* 1336/37 - Stefan Uroš V, poslednji srpski car († 1371)

## Smrti

*

## Reference

; Literatura
* Svezak drugi: dio prvi. Treće doba: Vladanje kraljeva iz raznih porodica (1301-1526). Prva knjiga: Anžuvinci i Sigismund do gubitka Dalmacije (1301-1409), Vjekoslav Klaić (archive.org)
* *Istorija srpskog naroda*, Prva knjiga, Od najstarijih vremena do Maričke bitke (1371), SKZ Beograd 1981 (I)
* Ćorović, Historija Bosne I